Source: https://www.riigiteataja.ee/akt/407112012085?leiaKehtiv
Timestamp: 2020-01-20 13:43:20+00:00
Document Index: 4872791

Matched Legal Cases: ['§ 2', '§ 3', '§ 27', '§ 2', '§ 1', '§ 2', '§ 2']

Võru Järve Kooli õpilase vastuvõtu tingimused ja kord – Riigi Teataja
Võru Järve Kooli õpilase vastuvõtu tingimused ja kord
Võru Järve Kooli õpilase vastuvõtu tingimused ja kord - sisukord
§ 2 Vastuvõtmisel esitatavad nõuded
§ 3 Vastuvõtu korraldus
RT IV, 07.11.2012, 85
Vastu võetud 16.03.2011 nr 9
Määrus kehtestatakse "Põhikooli- ja gümnaasiumiseadus" § 27 lg 5, Haridus- ja teadusministri 19. augusti 2010. a määruse nr 43 "Õpilase kooli vastuvõtmise üldised tingimused ja kord ning koolist väljaarvamise kord" § 2 lg 1, Võru Linnavolikogu 10. novembri 2010. a määruse nr 20 "Volituste delegeerimine" § 1 ja Võru Linnavalitsuse 22. detsembri 2010. a. määruse nr 27 „Võru Järve Kooli põhimäärus“ § 2 alusel.
Määrusega kehtestatakse õpilaste vastuvõtmiseks taotluse esitamise kord, vastuvõtmisel esitatavad nõuded ja vastuvõtu korraldus Võru Järve Koolis (edaspidi VJK).
§ 2. Vastuvõtmisel esitatavad nõuded
(1) VJK-i võetakse vastu hariduslike erivajadustega õpilased, kelle kohta nõustamiskomisjon on andnud soovituse erivajadustega isikule toimetuleku- või hooldusõppe ning kasvatuse korraldamiseks.
(2) VJK annab esmajärjekorras toimetuleku- või hooldusõpet hariduslike erivajadustega õpilasele, kes omab elukoha aadressi Eesti rahvastikuregistri andmetel Võru linnas. Vabade kohtade olemasolul on koolil õigus võtta kooli õppima hariduslike erivajadustega lapsi väljastpoolt Võru linna.
(1) VJK-i vastuvõtmiseks esitab isik (edaspidi sisseastuja) või piiratud teovõimega sisseastuja puhul vanem või tema seaduslik esindaja (edaspidi lapsevanem) kooli vastuvõtu tingimustes ja korras määratud vormis (määruse lisa) kirjaliku taotluse koos järgmiste dokumentidega:
1) sisseastuja isikut tõendava dokumendi (selle puudumisel sünnitunnistuse või -tõendi) ametlikult kinnitatud ärakirja või koopia;
2) kui taotluse esitab lapsevanem, siis lapsevanema isikut tõendava dokumendi ametlikult kinnitatud ärakirja või koopia;
4) foto sisseastujast suuruses 3x4 cm;
5) nõustamiskomisjoni soovituse;
6) õpilase koolivalmiduskaarti selle olemasolul;
7) teostatud pedagoogilise, psühholoogilise ja meditsiinilise uuringu tulemused.
(2) Õpilase ületulekul teisest koolist esitatakse lisaks käesoleva paragrahvi lõikes 1 loetletud dokumentidele:
2) eelmise kooli direktori allkirja ja kooli pitseriga kinnitatud klassitunnistus jooksva õppeaasta kohta, kui õpilane arvatakse koolist välja pärast õppeperioodi lõppu;
3) eelmise kooli direktori allkirja ja kooli pitseriga kinnitatud klassitunnistus jooksva õppeveerandi hinnangutega, kui õpilane arvatakse koolist välja õppeperioodi kestel;
4) väljavõte õpilase tervisekaardist;
5) pedagoogilise iseloomustuse;
6) direktori allkirjaga kinnitatud väljavõte õpilase individuaalsest õppekavast (õpilase hetkeseisund ja teda toetavad tugisüsteemid).
(3) Õpilaste vastuvõtmise otsustab direktor käskkirjaga.
(1) Tunnistada kehtetuks Võru Linnavalitsuse 28. jaanuari 2009. a määrus nr 6 "Võru Järve Kooli õpilaste vastuvõtu kord" (KO 2009, 25, 369).
(2) Määrus jõustub 1. aprillil 2011.
Ülle Müürsepp
Lisa Vastuvõtu taotlus